Emilio de Kavalyeri

Emilio De Kavalyeri (; ) — italyan bəstəkar, "Ruh və bədən haqqında təsəvvür" (it. La Rappresentazione di anima е di corpo; 1600) adlı ilk oratoriyanın müəllifi, bəziləri bu əsəri ilk opera da hesab edirlər.

 Həyatı 
O, Roma şəhərində zadəgan və musiqi sevən ailədə anadan olmuşdur, onun atası Tommazo De Kavalyeri Mikelancelonun yaxın dostu idi. 1578–1584-cü illər dövründə orqan çalan işləyirdi və Roma kilsələrində konsertlər təşkil edirdi.

1580-ci illərdə Kavalyeri kardinal I Ferdinand Mediçi ilə işləməyə başladı, sonradan kardinal musiqiçinin çoxillik himayədarı və sponsoru oldu. 1587-ci ildə Mediçi "Böyük Toskana Hersoqu" titulunu əldə etdikdən sonra, Kavalyeri 1588-ci ildə müdiri ilə birlikdə Florensiyaya köçdü. Burada bəstəkar Covanni Bardi ilə tanış oldu (və yəqin ki, əməkdaşlıq etməyə başladı), Mediçi ailəsinin təntənəli mərasimləri və digər kütləvi tədbirləri üçün hazırlanan musiqi tərtibatına görə cavabdeh idi. 1590-cı illərdə Kavalyeri bir neçə pastoral və 1597-ci ildə Mərsiyələr Kitabına aid əsər yazdı.

Kavalyeri həmçinin siyasətlə də məşğul olurdu. Diplomat kimi işləyən Kavalyeri papa seçimləri üçün aparıcı kardinalların səslərini alırdı və Mediçilərin tərəfdarları olan IX İnnokenti, VIII Kliment kimi Roma papaların seçilməsində köməklik etmişdir. Romaya tez-tez etdiyi diplomatik səfərlər bəstəkarın yaradıcılıq fəaliyyətinə mane olmurdular. 1600-cü ilin fevralında o, Roma tamaşaçılarına sonradan onun ən məşhur əsərinə çevrilən "La Rappresentazione di anima е di corpo" (Ruh və bədən haqqında təsəvvür") təqdim etdi, alimlər uzun müddət bu əsəri yaradılan ilk oratoriya hesab edirdilər.

1600-cü ildə Kavalyeri Florensiyada ilk italyan operalarından olan "Evridika"nın (it. Euridice) təqdimatı ilə məşğul olurdu, həmən əsərin müəllifləri Yakopo Peri və Ottavio Rinuççini (libretto) idilər. Tamaşa IV Henrix və Mariya Mediçinin nikahının şərəfinə verilən bayramın bir hissəsi idi. İntriqalar nəticəsində Kavalyeri bayrama həsr edilmiş "Sefalonun oğurlanması" (it. Il rapimento di Cefalo) operasının təqdimatında iştirak edə bilmədi, onun yerinə rəqibi Culio Kaççini bunu etdi (teatr tamaşası dörd müxtəlif bəstəkarların musiqisi daxil olmaqla intermediodan ibarət idi). Karyerasının bu uğursuzluğundan sonra Kavalyeri Florensiyanı tərk etdi. Həyatının son illərini Romada keçirmişdir.

 Xarici keçidlər 
 Emilio de' Cavalieri at Encyclopædia Britannica
 Journal of Seventeenth Century Music article on Chiesa Nuova
 Free scores by Emilio de' Cavalieri at the International Music Score Library Project (IMSLP)
 Free scores by Emilio de' Cavalieri in the Choral Public Domain Library (ChoralWiki)

Kateqoriya:1550-ci ildə doğulanlar
Kateqoriya:Romada vəfat edənlər
Kateqoriya:Romada doğulanlar
Kateqoriya:Əlifba sırasına görə şəxslər
Kateqoriya:Əlifba sırasına görə musiqiçilər
Kateqoriya:İtaliya klassik musiqiçiləri
Kateqoriya:İtaliya bəstəkarları
Kateqoriya:Əlifba sırasına görə bəstəkarlar
Kateqoriya:XVI əsr bəstəkarları